पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड में बढ़ते कोरोना संक्रमण के बीच एक राहत पहुंचाने वाली खबर है कि यहां के सीएचसी में अवस्थित डेडिकेटेड कोविड हेल्थ सेंटर में पिछले अप्रैल माह से अब तक कोरोना संक्रमित मरीजों में स्वस्थ होनेवालों का आंकड़ा काफी ज्यादा है। हालांकि इस दौरान शुक्रवार को भी कोरोना से संक्रमित मनोहरपुर शहर की एक 70 साल की महिला की इलाज के दौरान मौत हो गई है। इसकी जानकारी देते हुये मनोहरपुर सीएचसी के प्रभारी चिकित्सा पदाधिकारी डॉ उत्पल मुर्मू ने बताया कि डीसीएचसी में अप्रैल माह में कोरोना से संक्रमित कुल 46 मरीजों को भर्ती किया गया था।
जिसमें से 40 लोग स्वस्थ होकर घर चले गए हैं। हालांकि इसके बावजूद उन्हें होम आइसोलेशन व अन्य जरूरी सलाह अवश्य दी गई है। इसके तहत उन्हें अपने स्वास्थ्य पर लगातार मॉनिटरिंग करते हुये ऑक्सिमीटर से ऑक्सीजन लेवल चेक करते रहने की सलाह दी गई है। डॉ मुर्मू ने बताया कि मरीज का ऑक्सीजन लेबल 95 से उपर रहता है तो उन्हें किसी प्रकार की चिंता करने की आवश्कता नहीं है। अगर लेबल 94 से नीचे होता है तो उन्हें चिकित्सकीय सलाह की जरूरत है। बताया कि जिनका ऑक्सीजन लेबल 90 से नीचे रहता है तो वे गंभीर हैं। उन्हें तत्काल चिकित्सा की जरूरत है। उन्होंने मरीजों को यह भी बताया कि अगर जिनके पास ऑक्सीमीटर नहीं है तो वे अपना ऑक्सीजन लेबल 20 सेकेंट सांस रोककर भी कर सकते हैं। अगर वे 20 सेकेंड तक सांस रोक लेते हैं तो उनका ऑक्सीजन लेबल सही है। दूसरी ओर शुक्रवार को कोरोना से मृत बुजुर्ग महिला की मौत के बारे में बताया कि उनका विगत 3 दिनों से डीसीएचसी में इलाज चल रहा था। शुक्रवार को महिला की हालत बिगड़ने पर उन्हें रेफर करने को लेकर जरूरी कार्रवाई की जा रही थी। इसी दौरान उनकी मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn